ai4bharat/Pralekha huggingface dataset:
रेल्वे मंत्रालय
बुलेट ट्रेन प्रकल्पांसाठी, अंतिम ठिकाण सर्वेक्षण, भौगोलिक तांत्रिक तपासणी पूर्ण आणि संरेखनाला अंतिम रूप
वन्यजीव, किनारा नियमन क्षेत्र  संबंधित वैधानिक मंजुरी आणि वन विभागाची मंजुरी प्राप्त
सध्या मुंबई-अहमदाबाद हाय स्पीड रेल  हा प्रकल्प देशातील हाय स्पीड रेलचा एकमेव मंजूर प्रकल्प असून तो जपान सरकारच्या आर्थिक आणि तांत्रिक मदतीने राबवला जात आहे. हा प्रकल्प राबवण्यासाठी नॅशनल हाय स्पीड रेल कॉर्पोरेशन लिमिटेड  या नावाने एक विशेष उद्देश वाहन  स्थापन केले आहे.
मुंबई-अहमदाबाद हाय स्पीड रेल  प्रकल्पाची सद्यस्थिती खालीलप्रमाणे आहेः
अंतिम ठिकाण सर्वेक्षण आणि भौगोलिक तपासणी पूर्ण झाली. संरेखनाला अंतिम रूप देण्यात आले.
वन्यजीव, किनारा नियमन क्षेत्र  संबंधित वैधानिक मंजुरी आणि वन विभागाची मंजुरी प्राप्त झाली.
अंदाजे एकूण 1396 हेक्टर जमीनीपैकी. 1046 हेक्टर जमिनीसाठी संमती करारावर स्वाक्षरी. 1651 पैकी 1342 सेवा स्थानांतरित करण्यात आल्या.
प्रकल्पाचे संपूर्ण काम वडोदरा येथील प्रशिक्षण संस्थेसह 27 कंत्राटी पॅकेजेसमध्ये विभागले आहे. सध्या 7 पॅकेजेस देण्यात आली असून आणखी 10 आमंत्रित करण्यात आली आहेत.
जून, 2021 पर्यंत एमएएचएसआर प्रकल्पावरील एकूण खर्च अंदाजे 13,483 कोटी रुपये आहे, जो मुख्यत: भूसंपादन, सेवा स्थानांतरण आणि कंत्राटी पेमेंटवरचा आहे. कोविड-19 महामारीचा प्रतिकूल परिणाम आणि महाराष्ट्र राज्यात जमीन अधिग्रहणाबाबत मंद गतीने प्रगती झाल्यामुळे या प्रकल्पाला विलंब झाला आहे.
तसेच, रेल्वे मंत्रालयाने नॅशनल हाय स्पीड रेल कॉर्पोरेशन लिमिटेडला  सात हाय-स्पीड रेल कॉरिडोर्सचे  सर्वेक्षण व तपशीलवार प्रकल्प अहवाल  तयार करण्याचे काम दिले आहे . यात चेन्नई-बंगळुरू -म्हैसूर आणि मुंबई -पुणे-हैदराबाद मार्ग यांचा समावेश असून त्याचे काम प्रगतीपथावर आहे.
रेल्वे, दळणवळण आणि इलेक्ट्रॉनिक्स आणि माहिती तंत्रज्ञान मंत्री अश्विनी वैष्णव यांनी आज राज्यसभेत एका प्रश्नाच्या लेखी उत्तरात ही माहिती दिली.
पंतप्रधान कार्यालय
पंतप्रधानांनी गुगलचे मुख्य कार्यकारी अधिकारी सुंदर पिचाई यांच्याशी साधला संवाद
गुगलच्या सीईओंनी महामारी विरुद्धच्या भारताच्या लढाईतील पंतप्रधानांच्या नेतृत्वाचे केले कौतुक
गुगलच्या सीईओंनी पंतप्रधानांना गुगलच्या भारतातील मोठ्या गुंतवणुक योजनांची माहिती दिली
तंत्रज्ञानाचा शेतकऱ्यांना अमाप फायदा; कृषी क्षेत्रात कृत्रिम बुद्धिमत्तेची  अपार क्षमता : पंतप्रधान
ऑनलाईन शिक्षणाची व्याप्ती वाढविण्यासाठी तंत्रज्ञानाचा वापर आणि स्थानिक भाषेत तंत्रज्ञानाची वाढती उपलब्धता यावर चर्चा
(पंतप्रधान नरेंद्र मोदी यांनी काल व्हिडिओ कॉन्फरन्सिंगद्वारे गुगलचे मुख्य कार्यकारी अधिकारी सुंदर पिचाई यांच्याशी संवाद साधला.
पिचाई यांनी, कोविड-19 संबंधी जनजागृती करण्यासाठी आणि कोविड-19 विषयी लोकांना विश्वसनीय माहिती देण्यासाठी केलेल्या प्रयत्नांची माहिती पंतप्रधानांना दिली. पंतप्रधानांनी उचललेल्या लॉकडाऊनच्या कठोर पावलामुळे या साथीच्या आजाराविरुद्ध पुकारलेल्या भारताच्या लढाईचा पाया अधिक मजबूत झाला, असे पिचाई यावेळी म्हणाले. चुकीच्या माहिती विरुद्धच्या लढ्यात आणि आवश्यक सावधगिरी बाबतची माहिती लोकांपर्यंत पोहोचवण्यात गुगलने पार पाडलेल्या सक्रीय भूमिकेचे पंतप्रधानांनी कौतुक केले. आरोग्यसेवा पुरविण्यामध्ये तंत्रज्ञानाचा वापर करण्याविषयी देखील त्यांनी चर्चा केली.
भारतीय जलद गतीने तंत्रज्ञानाशी जुळवून घेत त्याचा अवलंब करीत आहेत, असं पंतप्रधान म्हणाले. शेतकऱ्यांना होत असलेला तंत्रज्ञानाचा फायदा आणि कृषी क्षेत्रात कृत्रिम बुद्धिमत्तेच्या  संभाव्य व्यापक लाभांविषयी पंतप्रधानांनी चर्चा केली. विद्यार्थ्यांसह शेतकरी देखील वापरू शकतील अशा आभासी प्रयोगशाळेच्या कल्पनेविषयी पंतप्रधानांनी सांगितले. यावेळी सुंदर पिचाई यांनी पंतप्रधानांना देशातील गुगलची नवीन उत्पादने आणि उपक्रमांबद्दल माहिती दिली. बंगळुरूमध्ये कृत्रिम बुद्धिमत्ता संशोधन प्रयोगशाळा सुरू करण्यासंदर्भात माहिती दिली, तर पुराचे अंदाज वर्तवण्यासंदर्भातील गुगलच्या प्रयत्नांच्या फायद्यांवर प्रकाशझोत टाकला.
भारतामध्ये मोठ्या प्रमाणात गुंतवणूक निधी सुरू करण्याविषयी आणि धोरणात्मक भागीदारी विकसित करण्याच्या गुगलच्या योजनेबद्दल पंतप्रधानांना माहिती देण्यात आली. पंतप्रधान म्हणाले की, जगातील सर्वात खुल्या अर्थव्यवस्थांपैकी भारत एक आहे. पंतप्रधानांनी यावेळी, कृषी क्षेत्रातील सुधारणांसाठी सरकारने नुकत्याच केलेल्या उपाययोजनांविषयी आणि नवीन रोजगार निर्मितीच्या मोहिमेविषयी सांगितलंत. तसेच त्यांनी नव्याने कौशल्य निर्मितीचे महत्त्वही अधोरेखित केले.
डेटा सुरक्षा आणि गोपनीयतेसंदर्भातील चिंता या मुद्द्यावर पंतप्रधानांनी चर्चा केली. ते म्हणाले की, तंत्रज्ञान कंपन्यांनी विश्वास संपादन करण्यासाठी प्रयत्न करण्याची आवश्यकता आहे. सायबर हल्ल्यांच्या प्रकारातील सायबर गुन्हे आणि धमक्यांबाबतही पंतप्रधानांनी चर्चा केली. ऑनलाईन शिक्षणाची व्याप्ती वाढविण्यासाठी तंत्रज्ञानाचा वापर ,स्थानिक भाषेत तंत्रज्ञानाचा वाढती उपलब्धता, क्रीडा क्षेत्रात, स्टेडियमसारखे पाहण्याचा अनुभव देण्यासाठी एआर / व्हीआरचा वापर आणि डिजिटल पेमेंट क्षेत्रातील प्रगती आदी मुद्द्यासंदर्भातही यावेळी चर्चा करण्यात आली.
भारतीय स्पर्धा आयोग
एअर एशिया इंडियामधील समभागांचा पूर्ण हिस्सा एअर इंडियाने घेण्यास भारतीय स्पर्धा आयोगाची मंजुरी
नवी दिल्ली, 14 जून 2022
एअर एशिया इंडियामधील समभागांचा पूर्ण हिस्सा एअर इंडियाने घेण्यास CCI अर्थात भारतीय स्पर्धा आयोगाने मंजुरी दिली आहे. या प्रस्तावित वाटणीमध्ये असे सांगितले आहे की, एअर एशिया  प्रा.लि.  भागभांडवलाच्या समभागांच्या संपूर्ण हिस्सा एअर इंडिया लिमिटेडने  घ्यावा. सध्या एअर एशिया इंडियामध्ये TSPL चे 83.67% समभाग असून त्यामुळे ती अप्रत्यक्षपणे TSPL  च्या पूर्णपणे मालकीची उपकंपनी आहे.
एअर इंडिया लिमिटेड आणि त्याची उपकंपनी एअर इंडिया एक्स्प्रेस लिमिटेड मिळून प्रामुख्याने पुढील व्यवसाय करतात:
- देशान्तर्गत शेड्यूल्ड प्रवासी हवाई वाहतूक सेवा,
- आंतरराष्ट्रीय शेड्यूल्ड प्रवासी हवाई वाहतूक सेवा,
- भारतात हवाईमार्गे कार्गो वाहतूकसेवा,
- भारतात चार्टर विमानसेवा.
एअर एशिया इंडिया ही TSPL आणि एअर इंडिया इन्व्हेस्टमेंट लि. यांची संयुक्त व्यवसाय कंपनी असून त्यात TSPL चे 83.67% समभाग तर AAIL चे 16.33% समभाग आहेत. एअर एशिया ह्या ब्रँड नावाने एअर एशिया इंडियाचे काम चालते. ही कंपनी पुढील व्यवसाय करते:
- देशान्तर्गत शेड्यूल्ड प्रवासी हवाई वाहतूक सेवा,
- हवाईमार्गे कार्गो वाहतूकसेवा,
- भारतात चार्टर विमानसेवा.
एअर एशिया इंडिया आंतरराष्ट्रीय हवाई मार्गांवर शेड्यूल्ड प्रवासी वाहतूक सेवा देत नाही.R.Aghor/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 104
पंतप्रधान कार्यालय
डॉक्टर श्यामा प्रसाद मुखर्जी यांना पुण्यतिथीनिमित्त पंतप्रधानांची आदरांजली
नवी दिल्ली, 23 जून 2020
डॉक्टर श्यामाप्रसाद मुखर्जी यांच्या पुण्यतिथीनिमित्त पंतप्रधान नरेंद्र मोदी यांनी त्यांना आदरांजली अर्पण केली.
“भारत मातेचे महान सुपुत्र डॉक्टर श्यामाप्रसाद मुखर्जी यांना त्यांच्या पुण्यतिथी निमित्त शतश: नमन”, असे पंतप्रधानांनी आपल्या ट्विटर संदेशात म्हटले आहे.
B.Gokhale/M.Pange/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
प्राध्यापक एम. एस. नरसिंहन यांच्या निधनाबद्दल पंतप्रधानांनी व्यक्त केल्या शोकसंवेदना
नवी दिल्ली, 16 मे 2021
पंतप्रधान श्री नरेन्द्र मोदी यांनी प्राध्यापक एम. एस. नरसिंहन यांच्या निधनाबद्दल दु:ख व्यक्त केले आहे.
“प्राध्यापक रमेश नरसिंहन एक असामान्य गणितज्ञ म्हणून कायम ओळखले जातील.
त्यांनी या क्षेत्रात जागतिक पातळीवर उल्लेखनीय छाप सोडली आहे. गणिताशिवाय देखील त्यांनी अनेक विशेष कार्य करत आपली वेगळी ओळख निर्माण केली. त्यांच्या निधनाचे वृत्त अत्यंत दुःखद आहे. त्यांचे कुटुंबिय आणि आणि मित्रांप्रती माझ्या सहवेदना व्यक्त करतो. ॐ शांति”, असे आपल्या ट्विटर संदेशात पंतप्रधानांनी म्हटले आहे.
R.Aghor/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
अर्थ मंत्रालय
आंतरराष्ट्रीय सोनेचांदी  बाजाराची प्रायोगिक तत्वावर सुरुवात- सोनेचांदी  आयातीसाठीचा मार्ग
नवी दिल्ली, 18 ऑगस्ट 2021
आंतरराष्ट्रीय आर्थिक सेवा केंद्र प्राधिकरणाचे प्रमुख इंजेती श्रीनिवास यांनी आज नवी दिल्ली येथे आंतरराष्ट्रीय सोनेचांदी  बाजाराच्या प्रायोगिक तत्वावरील सेवेला सुरुवात केली. प्राधिकरणाच्या स्थापना दिनाला म्हणजे 1 ऑक्टोबर 2021रोजी हा बाजार पूर्णपणाने कार्यरत होईल.
केंद्रीय अर्थ आणि कॉर्पोरेट व्यवहार मंत्री निर्मला सीतारामन यांनी 2020-21च्या केंद्रीय अर्थसंकल्पात केलेल्या घोषणेबरहुकूम, 11 डिसेंबर 2020 रोजी सोनेचांदी  बाजार मंजुरी महामंडळ, डीपॉझिटरी आणि व्हॉल्ट्स यांच्या बाबतीतील आंतरराष्ट्रीय आर्थिक सेवा केंद्र प्राधिकरण  बाजार) नियम 2020 सूचित करण्यात आले. सरकारने बुलियन स्पॉट व्यवहार आणि बुलियन डीपॉझिटरी पावत्यांसह बुलियन हे आर्थिक उत्पादन आणि सोन्याचांदीशी  संबंधित सेवांना आर्थिक सेवा म्हणून सूचित करण्यासाठी देखील पावले उचलली आहेत.
आंतरराष्ट्रीय सोनेचांदी  बाजार हा “भारतात सोनेचांदी  आयातीचा मार्ग” असेल आणि देशांतर्गत व्यवहारांसाठी होणारी सर्व आयात या बाजाराद्वारे कार्यान्वित होईल. बाजार परिसंस्था बाजारातील सर्व सहभागींना सोनेचांदी  व्यवहारांसाठी सामायिक पारदर्शक मंचावर आणेल आणि योग्य किंमत, सोन्याच्या दर्जाबद्दल खात्री पुरवून आर्थिक बाजारातील इतर घटकांमध्ये अधिक उत्तम एकात्मता शक्य करेल तसेच जगात सोन्याचांदीचे प्रमुख व्यवहार केंद्र म्हणून भारताची जागा प्रस्थापित करेल.
राष्ट्रीय शेअर बाजार, एमसीएक्स, इंडिया आयएनएक्स आंतरराष्ट्रीय बाजार  मर्या., राष्ट्रीय सिक्युरिटी डीपॉझिटरी मर्या., मध्यवर्ती डीपॉझिटरी सेवा मर्या., यांच्या दरम्यान सामंजस्य करार झालेला असून इंडिया इंटरनॅशनल सोनेचांदी  होल्डिंग आयएफएससी मर्या. या कंपनीची स्थापना करण्यात आली आहे. ही कंपनी आयएफएससी गिफ्ट सिटीमध्ये आंतरराष्ट्रीय सोनेचांदी  बाजार, सोनेचांदी  मंजुरी महामंडळ आणि सोनेचांदी  डीपॉझिटरीची उभारणी करणार आहे.
आयएफएससीएने होल्डिंग कंपनीकडून आंतरराष्ट्रीय सोनेचांदी  बाजार उभारणीसाठीचा आलेला अर्ज होल्डिंग कंपनीच्या “आंतरराष्ट्रीय सोनेचांदी  बाजार आयएफएससी मर्या.” या उपकंपनीच्या माध्यमातून मंजूर केला असून त्यात बुलियन बाजार आणि बुलियन मंजुरी महामंडळाचा समावेश आहे.
सोनेचांदी  डीपॉझिटरी म्हणून सीडीएसएल-आयएफएससी या परदेशी डीपॉझिटरी कंपनीवर व्हॉल्ट व्यवस्थापक व्यवहार सांभाळण्यासाठी सोनेचांदी  बाजाराची जबाबदारी देण्यात आली आहे.M.Chopade/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 216
अर्थ मंत्रालय
आत्मनिर्भर भारत पॅकेज आणि प्रधानमंत्री गरीब कल्याण पॅकेज योजनांतर्गत राज्यांना निधीचे वितरण
नवी दिल्ली, 15 सप्टेंबर 2020
सरकारने गरजू कामगारांना रोजगार उपलब्ध करण्यासाठी 2020-21 या आर्थिक वर्षासाठी मनरेगा अंतर्गत 61,500 कोटी रुपयांच्या तरतुदीव्यतिरिक्त मनरेगा अंतर्गत आत्मनिर्भर भारत पॅकेजच्या माध्यमातून 40,000 कोटी रुपयांची तरतूद केली आहे. केंद्रीय अर्थ आणि कॉर्पोरेट व्यवहार राज्यमंत्री अनुराग सिंग ठाकूर यांनी आज राज्यसभेत एका प्रश्नाच्या लेखी उत्तरात ही माहिती दिली.
100 पर्यंत कर्मचारी असलेल्या आणि त्यापैकी 90 टक्के कर्मचाऱ्यांचे वेतन 15,000 रुपयांपेक्षा कमी आहे अशा सर्व आस्थापनांमधील नियोक्त्यांना प्रधानमंत्री गरीब कल्याण पॅकेज अंतर्गत 12 टक्के सहभागाची आणि ईपीएफ अर्थात कर्मचारी भविष्य निर्वाह निधी अंतर्गत कर्मचाऱ्यांना 12 टक्के रक्कम अशी एकूण 24 टक्के रक्कम चुकती केली आहे. आत्मनिर्भर भारत पॅकेज अंतर्गत या पॅकेजला जून ते ऑगस्ट या आणखी तीन महिन्यांसाठी मुदतवाढ देण्यात आली आहे. त्याशिवाय स्वयंरोजगार गटांना एनआरएलएम अर्थात राष्ट्रीय ग्रामीण उपजीविका मोहीमे अंतर्गत निधी देण्यात आला आहे, अशी माहिती अनुरागसिंग ठाकूर यांनी दिली.
B.Gokhale/S.Patil/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 80
पंतप्रधान कार्यालय
राजयोगिनी दादी जानकीजी यांच्या निधनानिमित्त पंतप्रधानांनी व्यक्त केला शोक
नवी दिल्ली, 27 मार्च 2020
ब्रम्हकुमारींच्या प्रमुख राजयोगिनी दादी जानकीजी यांच्या निधनानिमित्त पंतप्रधानांनी शोक व्यक्त केला आहे.
पंतप्रधान म्हणाले, “ब्रम्हकुमारींच्या प्रमुख राजयोगिनी दादी जानकीजी यांनी समाजसेवेसाठी जीवन वेचले. इतरांच्या आयुष्यांमध्ये सकारात्मक बदल व्हावा यासाठी त्या झटल्या. महिला सक्षमीकरणासाठीचे त्यांचे कार्य दखलपात्र आहे. या दु:खद प्रसंगी मी त्यांच्या अगणित शिष्यपरिवाराच्या दु:खात सहभागी आहे. ओम शांती’’.
Rajyogini Dadi Janki Ji, Chief of the Brahma Kumaris, served society with diligence. She toiled to bring a positive difference in the lives of others. Her efforts towards empowering women were noteworthy. My thoughts are with her countless followers in this sad hour. Om Shanti. pic.twitter.com/nCUwyh58f8
— Narendra Modi  March 27, 2020
B.Gokhale/ V.Sahajrao/P.Kor
(Visitor Counter : 109
पंतप्रधान कार्यालय
नेताजी सुभाषचंद्र बोस यांच्या जयंतीनिमित्त पंतप्रधान नरेंद्र मोदी यांची त्यांना श्रद्धांजली
नेताजी सुभाषचंद्र बोस यांच्या जयंतीनिमित्त पंतप्रधान नरेंद्र मोदी यांनी त्यांना श्रद्धांजली अर्पण केली आहे. आपल्या ट्वीटमध्ये पंतप्रधानांनी म्हटले आहे;
“सर्व देशबांधवांना पराक्रम दिनानिमित्त अनेक शुभेच्छा ! नेताजी सुभाषचंद्र बोस यांच्या 125 व्या जयंतीनिमित्त माझी त्यांना आदरपूर्वक श्रद्धांजली ! मी नेताजींच्या चरणांना वंदन करतो. देशासाठी त्यांनी दिलेल्या अविस्मरणीय योगदानाचा प्रत्येक भारतीयाला अभिमान आहे.
रसायन आणि खते मंत्रालय
परवडणाऱ्या दरात औषधे उपलब्ध करून देण्यासाठी सरकार 25000 जन औषधी केंद्रे उघडणार
“जन औषधी केंद्रांनी देशातील मध्यमवर्गीयांची 20,000 कोटी रुपयांची बचत करून नवीन बळ दिले आहे. ”
"जन औषधी केंद्रांची संख्या 25,000 केंद्रांपर्यंत वाढवण्याचे उद्दिष्ट आहे"
नवी दिल्ली, 15 ऑगस्ट 2023
पंतप्रधान नरेंद्र मोदी यांनी स्वातंत्र्य दिनानिमित्त लाल किल्ल्यावरून केलेल्या भाषणात सांगितले की 'जन औषधी केंद्रांची संख्या 10,000 वरून 25,000 पर्यंत वाढवण्याची सरकारची योजना आहे.
जनऔषधी केंद्रांनी विशेष मध्यमवर्गीयांना नवे बळ दिले आहे असे ते म्हणाले. एखाद्याला मधुमेहाचे निदान झाल्यास महिन्याला 3000 रुपये इतका औषधांचा खर्च येतो. जन औषधी केंद्रांमार्फत 100 रुपये किमतीची औषधे आम्ही 10 ते 15 रुपयांना देत आहोत,” असे ते म्हणाले.
पारंपारिक कौशल्ये असणाऱ्यांसाठी सरकार पुढील महिन्यात 13,000 ते 15,000 कोटी रुपयांच्या तरतुदीसह विश्वकर्मा योजना सुरू करणार आहे. ते म्हणाले की सरकार 'जन औषधी केंद्र'  ची संख्या 10,000 वरून 25,000 पर्यंत वाढवण्याचे प्रयत्न करत आहे.S.Bedekar/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 55
आरोग्य आणि कुटुंब कल्याण मंत्रालय
केंद्रीय आरोग्य मंत्रालयाकडून कोविड-19 रुग्णांच्या व्यवस्थापनासाठी अद्ययावत रुग्णालयीन व्यवस्थापन नियमावली जारी
अद्ययावत नियमावलीत मध्यम ते गंभीर रुग्णांच्या व्यवस्थापनासाठी मेथ्यल्प्रेडनिसोलोनला पर्याय म्हणून डेक्सामेथासोनचा वापर समाविष्ट
नवी दिल्ली, 27 जून 2020
कोविड-19 विषयी विकसित होत असलेल्या ज्ञानासह, विशेषतः प्रभावी औषधांविषयी केंद्रीय आरोग्य व कुटुंब कल्याण मंत्रालयाने आज कोविड-19 रुग्णांच्या व्यवस्थापनासाठी अद्ययावत रुग्णालयीन व्यवस्थापन नियमावली जारी केली आहे. या सुधारित नियमावलीत मध्यम ते गंभीर रुग्णांच्या व्यवस्थापनासाठी मेथ्यल्प्रेडनिसोलोन ला पर्याय म्हणून डेक्सामेथासोनचा वापर करण्याचा सल्ला देण्यात आला आहे. अद्ययावत उपलब्ध पुरावे आणि तज्ज्ञांशी विचारविनिमय करून हा बदल करण्यात आला आहे.
डेक्सामेथासोन एक कॉर्टिकोस्टेरॉइड औषध आहे ज्याचा उपयोग त्याच्या दाहक-विरोधी आणि रोगप्रतिकार शक्तीवरील  प्रभावांसाठी विस्तृतपणे केला जातो. रुग्णालयात दाखल करण्यात आलेल्या रुग्णांवर या औषधाची बरे होण्याबाबतची रुग्णालयीन चाचणी घेण्यात आली. त्यात कोविड-19 च्या गंभीर रुग्णांना लाभ झाल्याचे आढळले. कृत्रिम श्वसन प्रणालीवर असलेल्या रुग्णांच्या मृत्यूचे प्रमाण जवळजवळ एक तृतीयांश कमी झाल्याचे तर ऑक्सिजन उपचार पद्धतीवर
असणाऱ्या रुग्णांच्या मृत्यूचे प्रमाण जवळजवळ एक पंचमांश झाल्याचे निदर्शनास आले. हे औषध देखील आवश्यक औषधांच्या राष्ट्रीय यादीचा  एक भाग असून आणि मोठ्या प्रमाणावर उपलब्ध आहे.
केंद्रीय आरोग्य सचिव, प्रीती सुदान यांनी अद्ययावत नियमावलीची उपलब्धता आणि तिच्या आचरणासाठी तसेच डेक्सामेथासोन औषधाच्या संस्थात्मक पातळीवरील वापरासाठी आवश्यक व्यवस्था करण्यासाठी सर्व राज्ये / केंद्रशासित प्रदेशांना अद्ययावत नियमावली पाठवली आहे. मार्गदर्शक दस्तऐवज आरोग्य मंत्रालयाच्या संकेतस्थळावर देखील ऑनलाईन उपलब्ध करुन दिले आहेत:
https://www.mohfw.gov.in/pdf/ClinicalManagementProtocolforCOVID19dated27062020.pdf
रुग्णालयीन व्यवस्थापन नियमावलीचे अंतिम अद्यतन 13 जून 2020 रोजी केले गेले.S.Tupe/V.Joshi/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
रेल्वे मंत्रालय
ओदिशातील भीषण अपघातातील मृतांचे कुटुंबीय/ मित्र/ नातेवाईक आणि इतर प्रवाशांच्या सोयीसाठी भारतीय रेल्वेने 139 या हेल्पलाइन क्रमांकावर केली विशेष व्यवस्था
139 या हेल्पलाईन क्रमांकावर आलेल्या दूरध्वनीना उत्तर देण्यासाठी 24x7 रेल्वेकडून वरिष्ठ अधिकारी नियुक्त
या कठीण काळात पीडित प्रवासी आणि त्यांच्या नातेवाईकांना मदतीचा हात देऊन योग्य आणि समाधानकारक माहिती देणे हे रेल्वे हेल्पलाइन क्रमांक 139 चे उद्दिष्ट
नवी दिल्ली, 4 जून 2023
ओडिशातील भीषण रेल्वे अपघातातील मृत व्यक्तींचे कुटुंबीय /मित्र /नातेवाईक आणि इतर प्रवाशांच्या सोयीसाठी भारतीय रेल्वेने 139 या हेल्पलाइन क्रमांकावर विशेष व्यवस्था केली आहे. वरिष्ठ अधिकार्यांचा एक चमू 24X7 ही हेल्पलाइन चालवत असून विभागीय रेल्वे कार्यालय आणि राज्य सरकार यांच्याशी समन्वय साधून संपर्क करणाऱ्या व्यक्तीला संबंधित सर्व तपशील प्रदान करतील. ही सेवा अखंड सुरू राहील. रेल्वे मंत्र्यांनी घोषित केलेल्या मदत निधीचे त्वरित वितरण सुनिश्चित करेल. रेल्वे मंत्र्यांनी या दुर्घटनेत मृत्यूमुखी पडलेल्या व्यक्तीच्या कुटुंबीयांना 10 लाख रुपये; गंभीर जखमींसाठी 2 लाख रुपये आणि किरकोळ जखमींसाठी 50,000 रुपये मदत जाहीर केली आहे.
या कठीण काळात पीडित प्रवासी आणि त्यांच्या नातेवाईकांना मदतीचा हात देऊन योग्य आणि समाधानकारक माहिती देणे हे रेल्वे हेल्पलाइन क्रमांक 139 चे उद्दिष्ट आहे.
आत्तापर्यंत रेल्वेने 285 प्रकरणांमध्ये  3.22 कोटी रुपये वितरीत केले आहेत. भारतीय रेल्वे 7 ठिकाणी  ही मदत वितरीत करत आहे.N.Chitale/S.Mukhedkar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 123
संरक्षण मंत्रालय
196वा गनर्स डे सोहळा
पुणे, 28 सप्टेंबर 2022
सर्व तोफखाना दळे आणि सदर्न कमांडच्या तुकड्यांनी आज 28 सप्टेंबर 2022 रोजी 196वा गनर्स डे साजरा केला. तोफखाना रेजिमेंटच्या इतिहासामध्ये 28 सप्टेंबर या दिवसाचे विशेष महत्त्व आहे कारण 28 सप्टेंबर 1827 रोजी 5 माउंटन बॅटरी या तुकडीची स्थापना झाली होती. स्थापना दिवसापासून या तुकडीने अखंडित सेवा बजावली असल्याने तिचा स्थापना दिवस गनर्स डे म्हणून दरवर्षी साजरा केला जातो.
आपल्या समृद्ध परंपरा आणि साहसी मोहीमांनी भरलेल्या वैभवशाली इतिहासाचा तोफखाना रेजिमेंटला अभिमान आहे. ज्या ज्या वेळी देशाच्या एकात्मतेला धोका निर्माण झाला त्या वेळी या रेजिमेंटने युद्ध जिंकून देण्यामध्ये आपली उपयुक्तता सिद्ध केली आहे. सध्या सुरु असलेल्या दहशतवादविरोधी कारवायांमध्ये असामान्य योगदान दिल्याबद्दल गनर्सनी सन्मान प्राप्त केला आहे. युद्धाच्या आणि शांततेच्या काळात, त्याचबरोबर परदेशी शांती मोहिमांमध्येही देशाची सेवा करण्याचा रेजिमेंटचा गौरवशाली इतिहास आहे आणि व्यावसायिक उत्कृष्टता, निस्वार्थी समर्पित वृत्ती आणि कर्तव्याप्रति असीम निष्ठा यासाठी ती ओळखली जाते. अनेक प्रमुख संघर्षांच्या काळात आणि आपत्ती आणि नैसर्गिक आपत्तींच्या काळात या दळाने मानवतापूर्ण सेवा केली आहे. युद्धभूमीवरील शौर्य आणि निष्णात व्यावसायिकतेचे दर्शन घडवणाऱ्या या रेजिमेंटने स्वातंत्र्यपूर्व काळात एक व्हिक्टोरिया क्रॉस, एक उल्लेखनीय सेवा आदेश, 15 मिलिटरी क्रॉसेस प्राप्त केले आणि स्वातंत्र्यानंतर एक अशोक चक्र, सात महावीर चक्र, सात किर्ती चक्र, 97 वीर चक्र, 68 शौर्य चक्र आणि इतर कितीतरी बहुमान मिळवले आहेत. तोफखाना रेजिमेंटने स्वातंत्र्याआधी आणि नंतर अशा दोन्ही काळात सन्मानाचे 40 किताब मिळवले आहेत तर आंतरराष्ट्रीय दर्जाचे असामान्य खेळाडू निर्माण केले आहेत. यामध्ये दोन पद्मश्री पुरस्कार विजेते, सात अर्जुन पुरस्कार विजेते, दोन पद्मभूषण आणि एक पद्मविभूषण पुरस्कार विजेत्याचा समावेश आहे. अतिशय वेगाने एका जागेवरून दुसऱ्या ठिकाणी हलवता येणाऱ्या सामग्री वाहतूक प्रणालीसह आधुनिक शस्त्र प्रणाली आणि अत्याधुनिक तंत्रज्ञानाचा समावेश यांच्या मदतीने भारतीय तोफखाना दळाचे एका आधुनिक युद्ध सुसज्ज दळामध्ये होणारे गतिमान परिवर्तन गनर्सना त्यांचे घोषवाक्य,“ सर्वत्र इज्जत ओ इक्बाल- सगळीकडे सन्मान आणि गौरव” सार्थ ठरवण्यासाठी मदत करेल.
याप्रसंगी सदर्न कमांडचे जनरल ऑफिसर कमांडिंग इन चीफ लेफ्टनंट जनरल जे एस नैन, पीव्हीएसएम,एव्हीएसएम, एसएम यांनी तोफखाना रेजिमेंटने बजावलेल्या सेवेची प्रशंसा केली आणि कोणत्याही काळात आपली परिचालनक्षम सज्जता सर्वोच्च पातळीवर कायम राखण्याचे गनर्सना आवाहन केले.PIB Pune | S.Kane/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 103
इलेक्ट्रॉनिक्स आणि माहिती तंत्रज्ञान मंत्रालय
“सारे जहाँ से अच्छा, डिजिटल इंडिया हमारा" - राज्यमंत्री राजीव चंद्रशेखर
स्टार्टअप आणि युनिकॉर्न हे भारताच्या डिजिटल अर्थव्यवस्थेचे नवीन चालक
नवी दिल्ली, 5 जुलै 2022
केंद्रसरकारच्या डिजिटल इंडिया उपक्रमाने नवीन संधी उपलब्ध करून आणि देशाच्या डिजिटल अर्थव्यवस्थेचे चालक म्हणून युवावर्गाला प्राधान्य देऊन देशाच्या आर्थिक परीदृश्यात विस्मयकारी परिवर्तन घडवून आणले आहे, असे केंद्रीय इलेक्ट्रोनिक्स आणि माहिती तंत्रज्ञान राज्यमंत्री राजीव चंद्रशेखर म्हणाले.
“सारे जहाँ से अच्छा, डिजिटल इंडिया हमारा" जगाला देखील भारताच्या उद्यमशीलतेतील सामर्थ्याची जाणीव झाली असून अनेक देश भारतातील स्टार्टअप्स आणि युनिकॉर्न्स सोबत सहकार्य करण्यासाठी उत्सुत्क आहेत, असे राजीव चंद्रशेखर म्हणाले. ते आज गांधीनगर मध्ये महात्मा मंदिर येथे, स्टार्टअप्स परिषदेच्या पूर्ण सत्राला संबोधित करत होते. डिजिटल इंडिया सप्ताहाचा शुभारंभ काल या ठिकाणी झाला होता.
या कार्यक्रमाला इलेक्ट्रॉनिक्स आणि माहिती तंत्रज्ञानमंत्री अश्विनी वैष्णव आणि इतर अनेक मान्यवर उपस्थित होते.
याशिवाय विविध स्टार्टअप्स आणि युनिकॉर्नसचे संस्थापक / सहसंस्थापक व्यासपीठावर उपस्थित होते , ज्यामध्ये महिलांचाही लक्षणीय सहभाग होता. मामा अर्थ कंपनीचे संस्थापक गझल अलघ, अर्बन कंपनीचे सह-संस्थापक वरुण खेतान, मॅप माय इंडियाचे मुख्य कार्यकारी अधिकारी रोहन वर्मा, झीटवर्कचे सह-संस्थापक श्रीनाथ रामकृष्णन, टीसीएसचे हेड कॉर्पोरेट इनक्यूबेशन अनिल शर्मा, सह-संस्थापक आणि मुख्य कार्यकारी अधिकारी सोनिया स्वरूप चोक्सी, यांच्यासह अनेक उद्योजक आणि मुख्य कार्यकारी अधिकारी यावेळी उपस्थित होते. डिजिटल इंडिया मोहिमेमुळे मिळालेल्या डिजिटल सेवांचा लाभ आपल्या उद्योगांना कशा प्रकारे झाला, याविषयी या सर्वांनी आपले अनुभव सांगितले.
चंद्रशेखर यांनी त्यांच्या आपल्या अलीकडील इंग्लंड भेटीचा संदर्भ देत सांगितले की या दौऱ्यात त्यांनी 50 भारतीय स्टार्टअप आणि युनिकॉर्नच्या शिष्टमंडळासह इंग्लंडचे पंतप्रधान बोरिस जॉन्सन आणि त्यांच्या मंत्रिमंडळातील इतर अनेक मंत्र्यांची भेट घेतली आणि सहकार्य आणि भागीदारीच्या संधींवर चर्चा केली.
“आपल्या यशात आणि क्षमतेत इंडिया स्टॅक पासून UPI, इंटरनेट कंझ्युमर टेक, इलेक्ट्रॉनिक्स आणि सेमीकंडक्टर्स, वेब 3.0, इंडस्ट्री 4.0, कृत्रिम बुद्धिमत्ता आणि हाय परफॉर्मन्स कम्प्युटिंग पर्यंतच्या सर्व क्षेत्रांचा अंतर्भाव आहे. नेतृत्व आणि उद्योजकतेच्या या क्षमता नवीन भारताचे नाव अधिकाधिक समृद्ध करत आहेत,” असे ते म्हणाले.S.Patil/B.Sontakke/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 116
आरोग्य आणि कुटुंब कल्याण मंत्रालय
भारतातील एकूण कोविड- 19 प्रतिबंधक लसीकरणाच्या व्याप्तीने 219.21 कोटी मात्रांची संख्या केली पार
12-14 वर्षे वयोगटातील किशोरांना 4.11 कोटीहून अधिक पहिल्या लसीच्या मात्रा देण्यात आल्या
देशातील एकूण उपचाराधीन रूग्णांची संख्या सध्या 26,583
गेल्या 24 तासांत, 2,678 नव्या कोरोना रूग्णांची नोंद
कोविडमुक्त होण्याचा दर सध्या 98.76%
साप्ताहिक पॉझिटिव्हिटी दर सध्या 1.07%
आज सकाळी सात वाजेपर्यंत प्राप्त तात्पुरत्या अहवालानुसार, भारतातील कोविड प्रतिबंधक लसीकरण व्य़ाप्तीने 219.21 कोटी  कोटी मात्रांची संख्या पार केली आहे.
16 मार्च 2022 पासून 12 ते 14 वयोगटासाठी कोविड-19 प्रतिबंधक लसीकरण सुरू करण्यात आले. आतापर्यंत, 4.11 कोटींहून अधिक  किशोरांना कोविड-19 प्रतिबंधक लसीची पहिली मात्रा देण्यात आली. त्याचप्रमाणे, 18-59 वयोगटातील लोकांना कोविड-19 खबरदारीचा लसमात्रा देण्यास 10 एप्रिल 2022 पासून सुरूवात झाली.
सकाळी सात वाजेपर्यंत आलेल्या तात्पुरत्या अहवालानुसार एकत्रित आकड्याचा तपशील खालीलप्रमाणे आहे.
|
|
Cumulative Vaccine Dose Coverage
|
|
HCWs
|
|
1st Dose
|
|
10415300
|
|
2nd Dose
|
|
10119883
|
|
Precaution Dose
|
|
7052667
|
|
FLWs
|
|
1st Dose
|
|
18436999
|
|
2nd Dose
|
|
17718299
|
|
Precaution Dose
|
|
13708221
|
|
Age Group 12-14 years
|
|
1st Dose
|
|
41119125
|
|
2nd Dose
|
|
32057550
|
|
Age Group 15-18 years
|
|
1st Dose
|
|
61978379
|
|
2nd Dose
|
|
53214174
|
|
Age Group 18-44 years
|
|
1st Dose
|
|
561361918
|
|
2nd Dose
|
|
516099894
|
|
Precaution Dose
|
|
98865720
|
|
Age Group 45-59 years
|
|
1st Dose
|
|
204041587
|
|
2nd Dose
|
|
197032110
|
|
Precaution Dose
|
|
50044658
|
|
Over 60 years
|
|
1st Dose
|
|
127676571
|
|
2nd Dose
|
|
123189466
|
|
Precaution Dose
|
|
48000723
|
|
Precaution Dose
|
|
21,76,71,989
|
|
Total
|
|
2,19,21,33,244
भारतातील उपचाराधीन रूग्णांची संख्या सध्याच्या घडीला 26,583 इतकी आहे. तर उपचाराधीन रूग्णांचे प्रमाण एकूण रूग्णसंख्येच्या 0.06% टक्के इतके आहे.
परिणामस्वरूप, भारतातील कोविडमुक्त होण्याचा दर सध्याच्या घडीला 98.76%.इतका आहे. गेल्या 24 तासांत, 2,594 रूग्ण कोविडमुक्त झाले असून कोविडमुक्त रूग्णांची एकत्रित संख्या आता 4,40,68,557 इतकी आहे.
गेल्या 24 तासांत 2,678 नवीन रूग्णांची नोंद झाली आहे.
गेल्या 24 तासांत, 2,37,952 कोविड-19 चाचण्या भारतात करण्यात आल्या असून एकूण चाचण्यांची संख्य़ा आतापर्यंत 89.81 कोटींहून अधिक  इतकी आहे.
देशात साप्ताहिक पॉझिटिव्हिटी दर सध्या 1.07% इतका असून दैनंदिन पॉझिटिव्हीटी दर 1.13% आहे.